**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL ĮGALIOJIMO NUSTATYTI LAZDIJŲ RAJONO SAVIVALDYBĖS ĮSTAIGŲ VADOVAMS METINES UŽDUOTIS IR ĮVERTINTI JŲ VEIKLĄ**

2020 m. gruodžio 18 d. Nr. 34-620

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 14 straipsnio 3, 4 ir 9 dalimis ir Lietuvos Respublikos viešųjų įstaigų įstatymo 10 straipsnio 1 dalies 4 punktu ir 8 dalimi, Lazdijų rajono savivaldybės taryba n u s p r e n d ž i a:

1. Įgalioti Lazdijų rajono savivaldybės tarybos įgaliojimų laikotarpiui Ausmą Miškinienę, Lazdijų rajono savivaldybės merę, vadovaujantis Lietuvos Respublikos teisės aktų nustatyta tvarka:

1.1. nustatyti Lazdijų rajono savivaldybės įstaigų (išskyrus viešosios įstaigos „Lazdijų ligoninė“ ir viešosios įstaigos „Lazdijų savivaldybės pirminės sveikatos priežiūros centras“) vadovams, dirbantiems pagal darbo sutartis, metines užduotis, siektinus rezultatus, jų vertinimo rodiklius ir riziką, kuriai esant užduotys gali būti neįvykdytos;

1.2. įvertinti Lazdijų rajono savivaldybės įstaigų (išskyrus viešosios įstaigos „Lazdijų ligoninė“ ir viešosios įstaigos „Lazdijų savivaldybės pirminės sveikatos priežiūros centras“) vadovų, dirbančių pagal darbo sutartis, praėjusių metų veiklą ir priimti su veiklos vertinimu susijusius sprendimus, nurodytus Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 14 straipsnio 9 dalyje.

2. N u r o d y t i, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMO NUSTATYTI LAZDIJŲ RAJONO SAVIVALDYBĖS ĮSTAIGŲ VADOVAMS METINES UŽDUOTIS IR ĮVERTINTI JŲ VEIKLĄ“ PROJEKTO**

**AIŠKINAMASIS RAŠTAS**

2020-12-14

Lazdijų rajono savivaldybės tarybos sprendimo „Dėl įgaliojimo nustatyti Lazdijų rajono savivaldybės įstaigų vadovams metines užduotis ir įvertinti jų veiklą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 14 straipsnio 3, 4 ir 9 dalimis ir Lietuvos Respublikos viešųjų įstaigų įstatymo 10 straipsnio 1 dalies 4 punktu ir 8 dalimi.

Projekto tikslas – įgalioti Lazdijų rajono savivaldybės tarybos įgaliojimų laikotarpiui Ausmą Miškinienę, Lazdijų rajono savivaldybės merę, nustatyti Lazdijų rajono savivaldybės biudžetinių ir viešųjų įstaigų (išskyrus viešosios įstaigos „Lazdijų ligoninė“ ir viešosios įstaigos „Lazdijų savivaldybės pirminės sveikatos priežiūros centras“) vadovų, dirbančių pagal darbo sutartis, metines užduotis, siektinus rezultatus, jų vertinimo rodiklius ir riziką, ir įvertinti Lazdijų rajono savivaldybės įstaigų vadovų, dirbančių pagal darbo sutartis, praėjusių metų veiklą ir priimti su veiklos vertinimu susijusius sprendimus.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyriausioji specialistė Adelė Sukackienė.

Teisės, personalo ir civilinės metrikacijos skyriaus Adelė Sukackienė

vyriausioji specialistė